पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को करीब आधे घंटे तक हुई जोरदार बारिश के साथ ओले पड़ने से क्षेत्र में लगी रबी फसल को भारी नुकसान हुआ है। ग्राम पंचायत बया, रिकोकला, सुखरी, चांदन, थरगांव, अमरुवा, दुमरपाली, रंगोरा एवं बया तथा देवपुर सहित वनांचल क्षेत्र में करीब आधे घंटे तक हुई जोरदार बारिश के साथ ओले भी गिरे।
ग्राम पंचायत छतवन के किसान दीपक कुमार बांदे, मयाराम नेताम, मिलूराम नेताम, नरेंद्र दीवान, कांता नायक, कुमार सिंह नेताम, ग्राम सुखरी के खेमा निधि नायक, महेश नायक सहित किसानों ने बताया कि बुधवार की शाम करीब 4 बजे क्षेत्र में जोरदार बारिश हुई साथ ही ओले भी पड़े जिससे फसल पूरी तरह बर्बाद हो गई। इससे अब उन्हें 10 प्रतिशत फसल भी हासिल होने की उम्मीद नहीं है। उन्होंने बताया कि फसल पूरी तरह पक चुकी थी जिसे एक दो दिन के बाद काटने की तैयारी में थे। उल्लेखनीय है कि इस क्षेत्र में प्रति वर्ष की तरह सैकड़ों एकड़ में किसानों ने रबी फसल लगाई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn